CELEX: 62020CN0409
Language: lv
Date: 2020-09-02 00:00:00
Title: Lieta C-409/20: Lūgums sniegt prejudiciālu nolēmumu, ko 2020. gada 2. septembrī iesniedza Juzgado Contencioso Administrativo n.° 1 de Pontevedra (Spānija) – UN/Subdelegación del Gobierno en Pontevedra

15.2.2021   
            
            
               LV
            
            
               Eiropas Savienības Oficiālais Vēstnesis
            
            
               C 53/16
            
         
      Lūgums sniegt prejudiciālu nolēmumu, ko 2020. gada 2. septembrī iesniedza Juzgado Contencioso Administrativo n.o 1 de Pontevedra (Spānija) – UN/Subdelegación del Gobierno en Pontevedra
      
      (Lieta C-409/20)
      (2021/C 53/20)
      Tiesvedības valoda – spāņu
      
         Iesniedzējtiesa
      
      
         Juzgado Contencioso Administrativo n.o 1 de Pontevedra
      
      
         Pamatlietas puses
      
      
         Prasītājs: UN
      
         Atbildētāja: Subdelegación del Gobierno en Pontevedra
      
      
         Prejudiciālais jautājums
      
      Vai Eiropas Parlamenta un Padomes Direktīva 2008/115/EK (2008. gada 16. decembris) par kopīgiem standartiem un procedūrām dalībvalstīs attiecībā uz to trešo valstu valstspiederīgo atgriešanu, kas dalībvalstī uzturas nelikumīgi (1) (4. panta 3. punkts, 6. panta 1. punkts, 6. panta 5. punkts un 7. panta 1. punkts), ir jāinterpretē tādējādi, ka tai pretrunā ir valsts tiesiskais regulējums (Ley Orgánica 4/2000, de 11 de enero, sobre derechos y libertades de los extranjeros en España y su integración social [2000. gada 11. janvāra Konstitutīvā likuma Nr. 4/2000 par ārvalstnieku tiesībām un brīvībām Spānijā un viņu sociālo integrāciju] 53. panta 1. punkta a) apakšpunkts, 55. panta 1. punkta b) apakšpunkts, 57. pants un 28. panta 3. punkta c) apakšpunkts), ar ko par ārvalstnieku nelikumīgu uzturēšanos – atbildību pastiprinošu apstākļu neesamības gadījumā – vispirms piemēro naudas sodu, vienlaikus nosakot prasību brīvprātīgi atgriezties izcelsmes valstī, un vēlāk, ja ārvalstnieks nenokārto savu stāvokli, ne arī brīvprātīgi atgriežas savā valstī, viņam piemēro sodu izraidīšanas veidā?
      
         (1)  OV 2008, L 348, 98. lpp.